hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu en hu hu hu hu hu hu pl en hu en hu de de en hu hu hu hu hu hu hu hu hu hu hu hu en
Programmal az erőszak ellen – CCO Magazin
A női híralanyok hiánya, a nők elleni erőszak médiaábrázolása, a Független Médiaközpont újságírói mentorprogramjának bemutatása volt a témája a június 16.-i Magyar Női Érdekérvényesítő Szövetség „Nők napirenden” címmel rendezett konferenciájának, melyen harmadik alkalommal adták át a Hüpatia újságíró- és videós díjat. Helyszíni tudósítónk jelenti.
„A 90-es években sokkal több cikk foglalkozott a nemek egyenlőségével és női témákkal. Korántsem mindegy, hogy a nők gazdasági-politikai kérdésekben nyilatkoznak, vagy a kertészeti rovatban”– emelte ki Weyer Balázs, a Főszerkesztők Fórumának vezetője megnyitójában.
Ezt a tényt igazolta bevezető előadásában Sáfrány Réka is, amikor rámutatott arra, hogy a Nemzetközi Médiafigyelő Projektet felmérése szerint a női híralanyok aránya 1995 és 2015 között kismértékben, 17-ről 25%-ra nőtt de ez nem jár együtt a kiegyensúlyozottsággal. „A hazai helyzet az előzetes becslések alapján azonban nem fogja elérni a 25%-t. 2010-ben Magyarországon a női híralanyok aránya kormányzásról szóló, gazdasági, jogi és társadalmi témájú cikkek esetében volt a legalacsonyabb.” – hangsúlyozta előadásában a Női Érdek gender szakértője.
A TV2 Éden Hotel című műsorának nagy vihart kavaró adása és az Index gólyatábori nemi erőszakokról szóló cikksorozata volt a témája a „Nem-állapot: hogyan hat a média a nemek egyenlőségére?” című kerekasztal-beszélgetésnek.
Yvonne Dederick, a TV2 társtulajdonosa és vezérigazgató-helyettese beismerte, hogy a csatorna hibát követett el az első közleményük kiadásával, amelyben letagadták, hogy bármiféle erőszakra került volna sor a műsorban. „Egyszerű lett volna kirúgni egy-két embert, és a píár-céloknak meg is felelt volna, csakhogy sok ember kis hibáiról volt szó. Így a csatorna vezetősége inkább úgy döntött, hogy érzékenyítő tréninget biztosít a munkatársak számára” – próbálta menteni a kialakult helyzetet a rendezvényen Dederick. A műsor azonnali félbeszakítását véleménye szerint a megkötött szerződések, a nézők lojalitása „akadályozta”, majd kijelentette, hogy már dolgoznak olyan saját gyártású műsorokon, melyekben sztereotípiákat eloszlató jelenetek is helyet kapnak.
Réz Anna, az Üvegplafon blog szerkesztője sajnálatosnak tartotta azt a tényt, hogy csak a jogsértés vált ki felháborodást, a morális szempontból elítélendő ügy már nem.
„Nem ugyanarról van szó, ha a férfi berúg, hazamegy és megerőszakolja a feleségét, mintha ugyanez egy olyan nővel történik, aki a nyeremény reményében hajlandó minden héten más férfi ágyában aludni” – fogalmazta meg kritikáját Szőnyi Szilárd, a Heti Válasz újságírója, aki a nézők felháborodását is hiányolta.
A 100 ezer forinttal és egy mandzsettagombbal járó Hüpatia-díjat Panyi Szabolcs, az Index munkatársa nyerte el a gólyatáborokban és egyetemeken történt nemi erőszakokat bemutató cikksorozatával.
Elismerő oklevéllel járó különdíjat kapott Polgár Géza, (RTL Klub Fókusz)
A 100 ezer forinttal járó Hüpatia közösségi médiadíját, Szalóczi Rozália Dzsenderológia című kisfilmje kapta, a közönség díját, Kunyi Viktor Egyenlőség? Lépj! című alkotása nyerte el.
Lőrinczy Gergely, B. Szöllősi Szilvia, Klopfstein László Bálint és Rácz Áron filmjét oklevéllel ismerte el a zsűri.
A szerkesztő megjegyzése: Lapunk, a CCO Magazin szerksztősége szeretné Yvonne Dederick-nek, a TV2 társtulajdonosának és vezérigazgató-helyettesének egy kijelentését a Kommunikációs Szakemberek szaklapjaként, a szakmai pontosság szempontjának figyelmbe vételével értelmezni. Lapunk szerkesztősége aggályosnak tartja Yvonne Dedericknek a public relations célokról kijelentett állítását. Szeretnénk egyértelműsíteni, hogy úgy véljük, hogy a szövegösszefüggésből kiderült, hogy Yvonne Dedericknek a lapunk által is idézett kijelentése nem a csatorna public relations tevékenységére, hanem a csatorna marketing (propganda – reklám) céljaira vonatkozott.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin